রাধা (অভিনেত্রী)
রাধা নামে পরিচিত উদয়া চন্দ্রিকা (জন্ম ৩ জুন ১৯৬৫) হচ্ছেন একজন সাবেক ভারতীয় চলচ্চিত্র অভিনেত্রী। কেরালা প্রদেশে জন্মগ্রহণকারী রাধা মূলত তামিল ও তেলুগু চলচ্চিত্রে অভিনয় করতেন, এছাড়াও তিনি মালয়লাম, কন্নড় এবং হিন্দি চলচ্চিত্রেও অভিনয় করেছিলেন। তিনি ১৯৮১ থেকে ১৯৯১ সাল পর্যন্ত দক্ষিণ ভারতীয় চলচ্চিত্রের অন্যতম শীর্ষ অভিনেত্রী ছিলেন। রাধার বোন অম্বিকাও তামিল চলচ্চিত্রে অভিনয় করতেন। রাধা কল্লর বোনদের (অম্বিকা, মল্লিকা ও রাধা) মধ্যে সবচেয়ে সফল। অম্বিকা ও রাধা তাদের কর্মজীবনের শীর্ষে অবস্থান কালে একাধিক চলচ্চিত্রে একসাথে কাজ করেছেন। তারা যৌথভাবে একটি চলচ্চিত্র স্টুডিও এআরএস স্টুডিওজের যৌথ মালিক, যা পরে ২০১৩ সালে জোলি জিমিকানা হোটেল কমপ্লেক্সে রূপান্তর করা হয়। তিনি স্টার বিজয় চ্যানেলের জোড়ি নাম্বার ওয়ান নৃত্য প্রতিযোগিতা অনুষ্ঠানের ষষ্ঠ মৌসুমের বিচারকের দায়িত্ব পালন করেন।